मख’जायोदि बे सानजा पर्बाहुचुबा सानजौरां गुदि फरायसालिखौ 1994 माइथायाव गायसन्नाय जादोंमोन आरो गोबां बोसोर भेनसार महरै बेतन गैयालासे फुलमति नार्जारि आरो हरि चन्द्र बर’ बिथांमोना बर’ बिजोंजों सोलोंथाय होबोदोंमोन ৷ नाथाय फरायसालिखौ सोरखारि खालामा लासि फोरोंगिरिनि मासिखौल’ खालामनायाव दुखु मोन्नाय फोरमायदों फोरोंगिरिजों लोगोसे दिथागिरि बिथांमोना ৷ मानोना फोरोंगिरिनि मासिखौल’ सोरखारि खालामोब्ला इयुनाव बे फरायसालिआव रावबो फोरोंगिरि महरै थिसन जानाय नङा होनना৷बिथां फोरोंगिरिमोननि साख्रि मावनायनि समा जोबोब्लानो फरायसालिआबो बायलांगोन होननाबो फोरमायो रायजोफोरा৷